

V. évf. 27. szám **Évközi 13. vasárnap** 2018. július 1.

A Kadarkúti táborba július 8-ig lehet még regisztrálni itt: <https://tinyurl.com/ybxy7bfm>

A **szociális étkeztetés, vagyis szeretetmenü** Bercelen jelenleg is számos családnak jelent segítséget. Önkéntesek jelenleg is sokat áldoznak az idejükből az ételosztásra. A ő munkájuk megkönnyítése végett **várjuk önkéntesek jelentkezését, akik Bercelen az ételosztásban segítenének.** Ha egész héten nem is tudja valaki elvállalni, kérjük akkor is jelentkezzen Onódi Kingánál vagy Paróczi Lászlóné Nórinál. Nagyon fontos, hogy jelentkezzenek, hogy későbbiekben is meg tudjuk tartani ezt a segítő lehetőséget!

A közérdekű önkéntes tevékenységről szóló 2005. évi LXXXVIII. törvény rendelkezik az önkéntes tevékenység szabályairól. Önkéntes az, aki szabad akaratából, tudatosan, mások javára történő tevékenységet végez anyagi ellenszolgáltatás nélkül.

A Váci Egyházmegyében a Katolikus Karitász képviseletében a Váci Egyházmegyei Karitász feladata segíteni azokat, akik szabadidejüket feláldozva, a nehéz sorsúak, a legrászorultabbak támogatása érdekében önként - áldozatos munkát vállalnak. Az önkéntesség a Karitásznál nagymértékű hajtóerő, amely fenntartja és hozzájárul a szervezet missziójához, küldetéséhez. Munkánkat a nagy nemzetközi segélyszervezetek által kidolgozott és elfogadott alapelvek, szabványok határozzák meg. Legfontosabbnak azt tartjuk, hogy a karitász hálózatban dolgozó önkéntes és hivatásos munkatársak személyes szeretete jusson el az általunk támogatott emberekhez.

A Váci Egyházmegyei Karitásznak fogadó szervezetként regisztrálnia kellett az Emberi Erőforrások Minisztérium Esélyteremtési Főosztályán. Ezzel egyidejűleg a karitászcsoportok tagjairól nyilvántartást kellett vezetnie. Az eddigiek során önkénteseink a karitászigazolványok alapján voltak regisztrálva. Tevékenységüket a plébánosuk megbízó levelében foglaltak szerint végezték.

Azonban mindezt a törvény alapján ki kell egészíteni azzal, hogy önkéntes szerződés megkötésével a segélyszervezet elismert munkatársává emeljük a karitász munkát végzőket. Felelősséget vállalunk tevékenységükért és a lehetőségeinkhez mérten támogatjuk áldozatos önkéntes munkájukat.

Kérjük ezért, hogy gyűjtsék össze a karitászcsoport tagok szerződéskötéshez szükséges adatait és küldjék el az egyházmegyei karitászközpont részére.

**HIRDETÉSEK**

Bercelen a 8. csoport takarít.

2018.07.02. H *Szűz Mária látogatása Erzsébetnél (Sarlós Boldogasszony)*

18:00 Szentmise a Galgagutai Templomban

2018.07.04. Sz 17:00 Szentmise a Nógrádkövesdi Templomban

18:00 Szociális Szövetkezet közgyűlése a Berceli Plébánián

18:30 Szentségimádás a Berceli Templomban

2018.07.05. Cs 10:00 Regnum Marianum Fecsegőposzáta csoport lelki napja Jákotpusztán

17:00 Szentmise a Berceli Templomban

17:30 Szentségimádás a Berceli Templomban

18:00 Gazdasági és lelkipásztori tanácsok ülése a Berceli Plébánián

2018.07.06. P 08:30 Szentmise a Berceli Templomban (BonumTV)

2018.07.07. Sz 10:00 Buda János és Berta Enikő házasságkötése a Berceli Templomban

15:30 Igeliturgia a Vanyarci Templomban

17:00 Szentmise Berceli T. + Jele Ferenc és felesége Mária és nagyszülőkért

20:30 Kalkuttai Teréz Anya a szegények megmentője című színdarab a Berceli Templom mellett.

**2018.07.08. V 08:30 Szentmise a Berceli Templomban**

**10:30 Szentmise a Galgagutai Templomban +Együd Dániel 10. évforduló**

**10:30 Igeliturgia a Becskei Templomban**

**12:00 Igeliturgia a Szécsénkei Templomban**

**12:00 Szentmise a Nógrádkövesdi Templomban**

2018.07.11–15. Egerszalóki Ifjúsági Találkozó

2018.07.13.P. 14:00 Kalkuttai Teréz Anya: A szegények megmentője címmel előadás az Egerszalóki Ifjúsági Találkozón

2018.07.14–22. Zagyvamenti Nagyboldogasszony Közösség Ifjúsági Tábora

2018.07.22–28. Ipolymenti Nagyboldogasszony Közösség Ifjúsági Tábora

2018.08.01–06. Galgamenti Nagyboldogasszony Közösség Ifjúsági Tábora

2018.08.20–27. Mesterkurzus a Berceli Kastélyban

2018.08.23–26. Családi Cserkész Fesztivál a Szent Miklós Közösségi Házban

**Hivatali ügyintézés:** Római Katolikus Plébánia 2687 Bercel, Béke u. 20.

tel: 0630/455-3287 web: <http://bercel.vaciegyhazmegye.hu>, e-mail: [bercel@vacem.hu](mailto:bercel@vacem.hu)

Bankszámlaszám: 10700323-68589824-51100005